《感寓》
宋代·刘弇

岁月忽其除，飒焉悲凛秋。商飙号晨林，脱叶舞梧楸。

鸟边下白道，木末扬寒流。闺人促幽杼，客子怅远游。

云阔眇天半，俯景独迟留。阴霾扫不得，千古空沧洲。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。